Wedige von der Schulenberg

Wedige von der Schulenburg (født 9. mai 1945 i Beetzendorf i Altmark i Tyskland; død 16. januar 2021 i Minden) var en tysk politiker (CDU) og mangeårig medlem av Bremens borgerskap.

Liv og virke
Von der Schulenburg kom fra adelsslekten Schulenburg i Altmark. Han var sønn av offiseren Wedige von der Schulenburg (1896–1977) og barnebarn av den prøyssiske distriktsadministratoren og politikeren Werner von der Schulenburg (1841–1913).

Von der Schulenburg fullførte kjøpmannslære hos Siemens fra 1965 til 1968. Fram til 1980 arbeidet han i Siemens i Bremen, sist som salgssjef. Etter å ha virket i politikken var han administrerende direktør for ATEC Handelsgesellschaft mbH i Bremen fra 1987 til 1997.

Von der Schulenburg var medlem av CDU, aktiv mest i Bremen-Oberneuland. Fra 1973 til 1977 var han formann for Junge Union i Bremen. Fra 1980 til 1983 var han generalsekretær for CDU Bremen. Fra 1980 til 1987 var han administrerende direktør for Weser Report, som stod nær CDU på den tiden. Han var formann for CDUs seniorforbund i Bremen og medlem av distriktets eksekutivkomité. I 2011 ledet han initiativet i CDU om å skifte ut Thomas Röwekamp og velge en ny formann for CDU i Bremen.

Fra 1971 til 1999 var han medlem av Bremens borgerskap i 28 år, og var aktiv i forskjellige deputasjoner og komiteer. Fra 1979 til 1983 var han leder av petisjonsutvalget og fra 1983 til 1991 visepresident i Borgerskapet. Han var medlem av indredeputasjonen i 32 år. Etter sin tid som deputert var han medlem av indredeputasjonen fra 1999 til 2003 og medlem av økonomiske deputasjonen fra 2003 til 2007.

Von der Schulenberg døde som følge av covid-19 som han pådro seg under et rehabiliteringsopphold i Bad Oeynhausen.

Referanser

Litteratur  
 Norbert Korfmacher: Mitgliederverzeichnis der Bremischen Bürgerschaft 1946 bis 1996 (= Kommunalpolitik. Band 1). LIT, Münster 1997, ISBN 3-8258-3212-0.

Tyske politikere
Personer fra Altmarkkreis Salzwedel
Dødsfall relatert til covid-19 i Tyskland
Politikere ofre for covidpandemien